stanford-oval/wikipedia huggingface dataset:
אליפסואיד פואנסו
רקע: צירים ראשיים של גוף

בהינתן גוף בעל צורה שרירותית, מומנטי ההתמד ביחס לצירים שונים שעוברים דרך מרכז המסה של הגוף לא יהיו שווים בהכרח. פיתוח מתמטי העושה שימוש בהגדרת התנע הזוויתי כמכפלה וקטורית מראה שבהינתן מהירות זוויתית ביחס לציר סיבוב מסוים, וקטורי התנע הזוויתי והמהירות הזוויתית לא יצביעו בהכרח באותו כיוון, אלא שהתנע הזוויתי מתקבל מן המהירות הזוויתית באמצעות טרנספורמציה ליניארית המתוארת כמטריצה סימטרית מסדר 3x3 המכונה טנזור ההתמד.
אחד המשפטים המרכזיים של האלגברה הליניארית מראה שכל מטריצה סימטרית ממשית ניתנת ללכסון אורתוגונלי; עובדה זאת מפשטת את הטיפול בגופים כלליים במידה ניכרת, משום שהיא מראה שאת תכונות האינרציה הסיבובית של כל גוף, תהיה צורתו והתפלגות המסה אשר תהיה, ניתן לתאר בעזרת מערכת צירים קרטזית שציריה הם הוקטורים העצמיים של המטריצה המקורית. הווקטורים העצמיים הללו מכונים "צירים ראשיים" של הגוף והערכים העצמיים המתאימים להם מכונים "מומנטי התמד ראשיים".
אילוץ האנרגיה הקינטית הסיבובית

חוק שימור האנרגיה גורר שבהיעדר דיסיפציה של אנרגיה או מומנטים מופעלים, האנרגיה הקינטית הסיבובית  T\  נשמרת, כך ש-






d
T


d
t



=
0


{\textstyle {\frac {dT}{dt}}=0}

.
האנרגיה הקינטית הסיבובית ניתנת לתיאור בעזרת תבנית ריבועית המערבת את טנזור ההתמד  \mathbf {I}  ווקטור המהירות הזוויתית  {\boldsymbol {\omega }}:
כאשר  \omega _{k}\  הם רכיבי וקטור המהירות הזוויתית  {\boldsymbol {\omega }} במערכת הצירים הראשיים, ו- I_{k}\  הם מומנטי ההתמד
הראשיים. לפיכך, שימור האנרגיה הקינטית מטיל אילוץ על וקטור המהירות הזוויתית  {\boldsymbol {\omega }}; במערכת הצירים הראשיים, הקצה שלו חייב להימצא על האליפסואיד המוגדר על ידי המשוואה לעיל, המכונה "אליפסואיד האינרציה".
המסלול שמשרטט קצה וקטור המהירות הזוויתית על האליפסואיד מכונה polhode (מונח שנטבע בידי פואנסו משורשים יוונים בעבור הביטוי "מסלול קוטב") והוא עשוי להיות מעגלי או בעל צורה של טאקו.
אילוץ התנע הזוויתי

חוק שימור התנע הזוויתי קובע שבהיעדר מומנט חיצוני, וקטור התנע הזוויתי  \mathbf {L}  נשמר במערכת ייחוס אינרציאלית, כך ש-






d

L



d
t



=
0


{\textstyle {\frac {d\mathbf {L} }{dt}}=0}

.
וקטור התנע הזוויתי  \mathbf {L}  ניתן לביטוי במונחי טנזור האינרציה  \mathbf {I}  ווקטור המהירות הזוויתית  {\boldsymbol {\omega }}:
מה שמוביל למשוואה:
מאחר שהמכפלה הסקלרית של  {\boldsymbol {\omega }} ו-  \mathbf {L}  קבועה, ו- \mathbf {L}  בעצמו קבוע, לוקטור המהירות הזוויתית  {\boldsymbol {\omega }} יש רכיב קבוע בכיוון וקטור התנע הזוויתי  \mathbf {L} . עובדה זו מטילה אילוץ שני על הווקטור  {\boldsymbol {\omega }}; במרחב המוחלט (כלומר במערכת המעבדה), הוא חייב להימצא על מישור בלתי משתנה (באנגלית: invariable plane) המוגדר על ידי המכפלה הפנימית שלו עם הווקטור השמור  \mathbf {L} . הווקטור הנורמלי למישור הבלתי משתנה מקביל ל- \mathbf {L} . המסלול שמשרטט וקטור המהירות הזוויתית על המישור הבלתי משתנה מכונה herpolhode.
תנאי ההשקה

שני האילוצים שתוארו מקודם פועלים במערכות ייחוס שונות; האילוץ האליפסואידי תקף במערכת הצירים הראשיים (הסובבת) של הגוף, בעוד שהאילוץ של המישור הבלתי משתנה תקף במערכת המעבדה. כדי לקשור בין האילוצים האלה, נשים לב שוקטור הגרדיאנט של האנרגיה הקינטית ביחס לוקטור המהירות הזוויתית  {\boldsymbol {\omega }} שווה לוקטור התנע הזוויתי  \mathbf {L} :
לפיכך, הווקטור הנורמלי לאליפסואיד האנרגיה הקינטית ב- {\boldsymbol {\omega }} הוא פרופורציונלי ל- \mathbf {L} , מה שנכון גם בעבור המישור הבלתי משתנה. מכיוון שהווקטורים הנורמליים שלהם מצביעים באותו הכיוון, שני המשטחים הללו יחתכו אחד את השני בצורה משיקית (כלומר, ייפגשו בנקודה אחת בלבד).
כשמשלבים אותן יחדיו, תוצאות אלו מראות שבמערכת המעבדה, קצה וקטור המהירות הזוויתית הרגעי  {\boldsymbol {\omega }} הוא נקודת החיתוך בין מישור קבוע ואליפסואיד אנרגיה קינטית המשיק לו ומתגלגל עליו ללא החלקה. מכיוון שהאוריינטציה של האליפסואיד מתארת את האוריינטציה של הגוף, בנייה זאת מתארת את כל האוריינטציות האפשריות של הגוף במרחב. זוהי בניית פואנסו.
גזירה במערכת הייחוס של הגוף

במערכת הצירים הראשיים של הגוף (אשר מסתובבת ביחס למרחב המוחלט), וקטור התנע הזוויתי אינו נשמר אפילו בהיעדר מומנטים מופעלים, אלא משתנה בהתאם למשוואות אוילר. עם זאת, בהיעדר מומנטים חיצוניים, הגודל  L\  של וקטור התנע הזוויתי והאנרגיה הקינטית  T\  נשמרים שניהם:
כאשר  L_{k}\  הם הרכיבים של וקטור התנע הזוויתי לאורך הצירים הראשיים של הגוף.
חוקי שימור אלו שקולים לשני אילוצים על וקטור התנע הזוויתי התלת-ממדי  \mathbf {L} . שמירות האנרגיה הקינטית מאלצת את  \mathbf {L}  להימצא על אליפסואיד, בעוד שאילוץ התנע הזוויתי מאלץ את  \mathbf {L}  להימצא על ספירה. שני המשטחים הללו נחתכים לאורך שתי עקומות המעוצבות בצורה של טאקו, המגדירות את כל הפתרונות האפשריים בעבור  \mathbf {L} . זה מראה ש- \mathbf {L}  משרטט עקומה סגורה על האליפסואיד במערכת הייחוס המסתובבת של הגוף.
לאוריינטציה של הגוף יש לפיכך שתי דרגות חופש. ראשית, נקודה כלשהי על היקף הטאקו צריכה להיבחר כדי לייצג את  \mathbf {L} , שהוא וקטור קבוע במרחב המוחלט. שנית, כאשר הווקטור במערכת הייחוס של הגוף שעובר דרך הנקודה הזאת מקובע, לגוף יכולה להיות כל זווית סיבוב ביחס לוקטור הזה. כך שבעקרון, אוריינטציית הגוף היא נקודה כלשהי על יריעה טורית דו-ממדית בתוך היריעה התלת-ממדית של כל האוריינטציות. באופן כללי, העצם יתאר מסלול לא מחזורי על הטורוס הזה (אך הוא עשוי גם לתאר מסלול מחזורי).
גזירה במערכת הייחוס של הגוף > יציבות הכיוונים של התנע הזוויתי במערכת הגוף

אליפסואיד האינרציה של הגוף עשוי להיות כדור (כאשר כל מומנטי ההתמד הראשיים של הגוף שווים), ספרואיד (כאשר שניים מהם שווים והשלישי שונה) ואליפסואיד כללי (כאשר שלושתם שונים). במקרה הכללי ביותר, ניתן לתת תיאור איכותי לאופנים השונים שבהם ספירת התנע הזוויתי (האילוץ הראשון בפרק הקודם) יכולה לחתוך את אליפסואיד האנרגיה הקינטית: כאשר רדיוס ספירת התנע הזוויתי (גודל התנע הזוויתי) קרוב מספיק לאורך חצי הציר הראשי של האליפסואיד, עקומות החיתוך של הספירה והאליפסואיד יהיו לולאות קטנות מסביב לקצות הציר הראשי. בדומה לכך, אילו רדיוס ספירת התנע הזוויתי יהיה קטן מספיק, היא תחתוך את האליפסואיד בלולאה קטנה מסביב לציר המשני. העובדה שכאשר וקטור התנע הזוויתי סמוך לאחד מקצוות הציר הראשי או המשני נוצרות לולאות קטנות, ממחישה שאלו הם כיוונים יציבים.
לעומת זאת, בעבור תחום ביניים של רדיוס ספירת התנע הזוויתי, כזה שעבורו אורך הרדיוס קרוב לאורך "ציר הביניים" של האליפסואיד (התואם למומנט ההתמד  I_{2} כאשר
 I_{1}<I_{2}<I_{3}), הספירה והאליפסואיד ייחתכו לאורך עקומות ארוכות המקיפות את האליפסואיד, ללא קשר למידת הקרבה של רדיוס ספירת התנע הזוויתי לאורך ציר הביניים (בשונ מהמצב בשני המקרים הקודמים, שם גודל הלולאה יחסי לסטייה של כיוון התנע הזוויתי מכיוון הציר המתאים). פירוש הדבר שכיוון ציר הביניים הוא כיוון לא יציב של וקטור התנע הזוויתי, כך שכל סטייה קטנה ממנו תתפתח לסטייה גדולה מכיוון התנע הזוויתי ההתחלתי.
מכיוון שכיוון התנע הזוויתי קבוע במערכת המעבדה בעוד שאוריינטציית האליפסואיד קובעת למעשה את אוריינטציית הגוף במערכת המעבדה, בעבור וקטורי תנעים זוויתיים הסמוכים לציר הביניים תתפתח תופעה של מעין התנדנדות של הגוף, המכונה "אפקט דזניבקוב". הסרטון משמאל, מתאר ניסוי בתנאי כבידה אפסיים שנערך בחלל, המדגים את האפקט.
יישומים

אחד היישומים של בניית פואנסו הוא לצורך הדמיה של הסיבובים של רכב חלל במעופו.
ראו גם

נקיפה
טנזור התמד
מכניקה של גוף קשיח
אפקט דזניבקוב.
אסירים

| --- | --- |

כרזת הסרט
 בימוי:  דני וילנוב 
 הופק בידי:  מארק וולברג
 תסריט:  אהרון גוזיקווסקי 
 עריכה:  ג'ואל קוקס, גרי רוץ' 
 שחקנים ראשיים:  יו ג'קמן ג'ייק ג'ילנהול ויולה דייוויס מריה בלו טרנס הווארד מליסה לאו  פול דנו
 מוזיקה:  יוהאן ג'והנסון 
 צילום:  רוג'ר דיקינס 
 מדינה:  ארצות הברית 
 חברת הפקה:  אלקון אנטרטיימנט 
 חברה מפיצה:  ProVideo, האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  30 באוגוסט 2013
 משך הקרנה:  153 דקות
 שפת הסרט:  אנגלית 
 סוגה:  סרט פשע, סרט דרמה, סרט ויגילנטה 
 תקציב:  $46,000,000‏
 הכנסות:  $122,126,687
 הכנסות באתר מוג'ו:   prisoners
 פרסים:  זכייה בפסטיבל הסרטים הבינלאומי בטורונטו
 אתר רשמי
 דף הסרט ב־IMDb
 
אסירים (באנגלית: Prisoners) הוא מותחן פשע אמריקאי משנת 2013 בבימויו של דני וילנב, על פי תסריט שנכתב על ידי אהרון גוזיקווסקי, ושהופק על ידי מארק וולברג. בסרט מככבים יו ג'קמן, ג'ייק ג'ילנהול, ויולה דייוויס, מריה בלו, טרנס הווארד, מליסה לאו ופול דנו. הסרט הוקרן בהקרנת בכורה בפסטיבל סרטים בקולורדו בשנת 2013.
שחקנים ודמויות

| שם השחקן/ית | שם הדמות | הערות |
| --- | --- | --- |
| יו ג'קמן | קלר דובר | בעלה של גרייס, אביהם של ראלף ואנה |
| ג'ייק ג'ילנהול | לוקי | בלש משטרה |
| ויולה דייוויס | ננסי בירץ' | שכנתו של דובר, אשתו של פרנקלין, אמם של אלייזה וג'וי |
| מריה בלו | גרייס דובר | אשתו של קלר, אמם של ראלף ואנה |
| טרנס הווארד | פרנקלין בירץ' | שכנו של דובר, בעלה של ננסי, אביהם של אלייזה וג'וי |
| מליסה לאו | הולי ג'ונס | דודתו של אלכס |
| פול דנו | אלכס ג'ונס | אחיינה של הולי |
| דילן מינט | ראלף דובר | בנם הבכור של קלר וגרייס, אחיה הגדול של אנה |
| זואי בורדה | אלייזה בירץ' | בתם הבכורה של ננסי ופרנקלין, אחותה הגדולה של ג'וי |
| ארין גרסימוביץ' | אנה דובר | בתם הקטנה של קלר וגרייס, אחותו הקטנה של ראלף |
| קיילה דרו סימונס | ג'וי בירץ' | בתם הקטנה של ננסי ופרנקלין, אחותה הקטנה של אלייזה |
| וויין דובל | ריצ'רד או'מאלי | מפקד המשטרה |
| לן קריו | פאטריק דאן | כומר |
| דייוויד דסטמלצ'יאן | בוב טיילור |  |
| ג'ף פופ | אליוט מילאנד |  |
ביקורות ותגובות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסרט היה מועמד לפרס אוסקר של שנת 2014 בקטגוריית הצילום הטוב ביותר.
הערות שוליים

↑  "PRISONERS (15)". E1 Films. British Board of Film Classification. 13 בספטמבר 2013. נבדק ב-13 בספטמבר 2013. {{cite web}}:  (עזרה)
↑  Prisoners, Box Office Mojo
↑  "Prisoners, 2013 film". ComingSoon.net. נבדק ב-4 במרץ 2013. {{cite web}}:  (עזרה)
↑  "Hugh Jackman to Star in Vigilante Thriller PRISONERS for November 2013 Release". Collider.com. 15 במרץ 2012. נבדק ב-4 במרץ 2013. {{cite news}}:  (עזרה)
לאה קוק (רבנית)

| --- | --- |

 לידה:  1 באוגוסט 1959 (בת 65) 
 מדינה:  ישראל 
 בן או בת זוג:  דב קוק 
 
לאה קוק (נולדה ב-1 באוגוסט 1959) היא רבנית ודרשנית חרדית ישראלית. ממחזירות התשובה הבולטות בישראל.
ביוגרפיה

נולדה וגדלה בבני ברק, לרב יצחק זילברשטיין ולרבנית עליזה שושנה, בתו של הרב יוסף שלום אלישיב. הושפעה מאמה ומדודתה הרבנית בת-שבע קניבסקי. נישאה לרב דב איסר הכהן קוק בנו של הרב נחום קוק תלמיד ישיבת פוניביז', לאחר נישואיו פנה גם ללימודי קבלה והפך למקובל מפורסם. בשנות ה-80 עברה יחד עם בעלה לטבריה. הם אימצו הגייה ספרדית בנוסח התפילה והחלה במסירת שיעורים בקירוב תלמידות ובהחזרה בתשובה. מרבית תלמידותיה ושומעות לקחה הן בעלות תשובה.
היא אם ל-14 ילדים, ביניהם הרבנית בת שבע קוק, גם היא דרשנית בולטת הנוקטת בקו עדכני יותר.
הסרט התיעודי "התיקון" צולם על חייה והיא עומדת במרכזו.
תמר סם-אש

| --- | --- |

תמר סם-אש, ינואר 2018
 לידה:  ירושלים
 מדינה:  ישראל 
 השכלה:  1969: אוניברסיטת סורבון, פריז 1971–1974: האוניברסיטה העברית בירושלים 1977: האוניברסיטה העברית בירושלים
 תפקיד:  שגרירה 
 
תמר סם-אש (באנגלית: Tamar Samash) היא דיפלומטית ישראלית לשעבר שכיהנה בין השנים 2015 עד 2018 כשגרירת ישראל ברומניה. הייתה שגרירה בבלגיה מ-2007 עד 2011, ובמקביל שימשה כשגרירה שאינה תושבת לוקסמבורג. היא גם הייתה הקונסול הכללי של ישראל במרסיי ומונקו, צרפת (1999–2003).
השכלה

1969: אוניברסיטת סורבון (אנ'), פריז, התמחות בתרבות צרפתית
1971–1974: האוניברסיטה העברית בירושלים, תואר ראשון בתנ"ך וספרות צרפתית
1977: האוניברסיטה העברית בירושלים, תואר שני ספרות וציוויליזציה צרפתית
2012: עבודה על דוקטורט, אוניברסיטת פריז
הערות שוליים

↑  מינויים בשירות החוץ, באתר משרד החוץ, ‏9 לנובמבר 2014
↑  Lazar, Valeriu (16 בפברואר 2018). "PM Viorica Dăncilă Meets Israeli Ambassador Tamar Samash On Bilateral Relations, The Importance Of 2018". The Romania Journal. נבדק ב-15 ביולי 2020. {{cite news}}:  (עזרה)
↑  אלוף בן, 16 שגרירים מקצועיים חדשים יחליפו הפוליטיים, באתר הארץ, 20 בדצמבר 2006
1 2 3 4 5  innoteque, Tamar Samash, Innoteque (באנגלית אמריקאית)
↑  מינויים לשירות החוץ, באתר משרד החוץ, ‏29 לאוגוסט 1999
סמרברד

| --- | --- |

 
 מאכלים
 סוג:  כריך פתוח 
 מטבח:  המטבח הדני 
 מוצא:  דנמרק 
 מרכיבים עיקריים:  rugbrød, חמאה 
 
כריכי סמרברד עם תוספות שונות
סמרברד (בדנית: Smørrebrød - הלחם של המילים "חמאה" ו"לחם") הוא כריך פתוח המורכב לרוב מפרוסות לחם שיפון כהה (Rugbrød) עליהם מורחים חמאה, ומעליהם שמים תוספות שונות כגון פרוסות נקניק, נתחי בשר, נתחי דגים, פרוסות גבינה, גבינות שונות, סלטים, ביצים מטוגנות או מבושלות, ממרחים שונים, וכו'. הסמרברד נחשב למאכל הלאומי המסורתי של דנמרק.
הגרסה המקורית של הסמרברד הייתה פשוטה למדיי והכילה לרוב רק גבינה או פרוסות נקניק. אנשים נהגו לקחת איתם סמרברד למקום העבודה. הפופולריות של הסמרברד גדלה בשנות ה-80 של המאה ה-19, כאשר החלו לצוץ בקופנהגן מסעדות קטנות שמתמחות בהכנת סוגים שונים של סמרברד.
הסמרברד הפך פופולרי גם ביתר מדינות סקנדינביה. הגרסה הנורווגית של הכריך מכונה "סמורברוד" (Smørbrød) והגרסה השוודית של הכריך מכונה "סמורגוס" (Smörgås).
הערות שוליים

↑  "Word origin of "smørrebrød"". Collins Dictionary.
↑  Sheraton, M. (2015). 1,000 Foods To Eat Before You Die: A Food Lover's Life List. Workman Publishing Company. p. 0. ISBN 978-0-7611-8306-8. נבדק ב-7 בפברואר 2015. {{cite book}}:  (עזרה)
ערך זה הוא קצרמרבנושא מזון. אתם מוזמנים לתרום לוויקיפדיה ו.
סלמן שינה

| --- | --- |

סלמן מאיר שינה, ירושלים 1952
 לידה:  1 באפריל 1898 בגדאד, האימפריה העות'מאנית 
 פטירה:  6 באוגוסט 1978 (בגיל 80) רמת גן, ישראל 
 מדינה:  האימפריה העות'מאנית, עיראק, ישראל 
 מקום קבורה:  בית העלמין קריית שאול 
 תפקיד:  חבר פרלמנט 
 מספר צאצאים:  7 
 
עו"ד סלמן שינה (ראשון משמאל) עם קבוצת פעילים ציונים ואנשי ציבור יהודים-עיראקים, בגדאד, 1922.
בהם: ד"ר אריאל בן ציון (בעמידה) הרב ראובן פתייה (שלישי משמאל) והמחנך אהרן ששון (רביעי)
סלמן ציון מאיר שינה (בערבית: سلمان شينا; סלמאן שינא; 1898–1978) היה עורך דין, עיתונאי ופעיל ציוני יהודי-עיראקי. המייסד והעורך של השבועון הספרותי היהודי-עיראקי החשוב אל–מצבאח ("המנורה").
כיהן כחבר בפרלמנט העיראקי בשנים 1947-1951.
קורות חיים

סלמן מאיר שינה נולד בבגדאד בשנת 1898 בן לציון ופראח שינה (מבית חרדון). קיבל בילדותו חינוך מסורתי במדרש בית זלכה ולאחר מכן למד בבית ספר כל ישראל חברים ע"ש אלברט ששון בבגדאד, שם הצטיין בשפות. בזמן מלחמת העולם הראשונה גויס לצבא העות'מאני ושירת כמתורגמן עבור גנרל גרמני (פון בקר) במפקדה העות'מאנית לצד הגנרל חליל כות. לאחר כניעת העות'מאנים בחזית הפלאחייה בקרב כות השני בעיראק, הוא נלקח בשבי על ידי הצבא הבריטי, ושהה כשנה במעצר בתחילה במחנה שבויים בבצרה ולאחר מכן בהודו. בשבי הוא שימש כמתורגמן של השבויים עבור הבריטים. הוא היה פטריוט של האימפריה העות'מאנית ושמר לה נאמנות עד 1918 וזכר אותה באהדה גם לאחר מכן. ביולי 1918 לאחר ששמע על הצהרת בלפור התנדב לשרת בצבא הוד מלכותו.
בשנת 1919 חזר לעיראק, וכשנה לאחר מכן החל ללמוד בקולג' למשפטים של בגדאד עד הסמכתו כעורך דין בשנת 1925 ובמקביל עבד כמנהל חשבונות ראשי בבנק ציון עבודי. הוא עבד כעורך דין וכמשפטן והתבלט בהנהגת קהילת יהודי בגדאד. בין היתר כיהן כחבר בוועדה שניסחה את "חוק העדה היהודית מס' 77 לשנת 1931", החוק שעיצב מחדש ועיגן את מוסדות הקהילה היהודית וההיררכיה בקהילה. בשנת 1921 שינה היה מהמייסדים של שתי אגודות ציוניות שפעלו במקביל; "ההסתדרות הציונית לארם הנהריים" ו"האגודה הספרותית היהודית". השנייה שבהן הפעילה מועדון וספרייה עבריים וכן הוציאה לאור את כתב-עת ספרותי עברי קצר הימים בשם "ישורון". שינה גם כיהן בתור המזכיר ומנהל החשבונות של שתי האגודות והתכתב בקביעות עם מוסדות ההסתדרות הציונית העולמית.
בשנות ה-30 המשיך שינה למלא תפקיד בכיר בקהילה היהודית בעיראק וכן עשה שימוש בהכשרתו המקצועית כעורך דין כדי להגן על הקהילה בבתי משפט מול הסתה גוברת מצד גרמניה הנאצית וגולים ערבים מפלשתינה. בשנת 1947 נבחר סלמן שינה כנציג יהודי בגדאד לפרלמנט העיראקי, וכיהן בתפקיד זה עד שנת 1951. לאחר שחלק ניכר מיהודי עיראק כבר עזבו את המדינה במבצע עזרא ונחמיה, התפטר שינה מתפקידו בפרלמנט ועלה לישראל. הוא פתח משרד עורכי דין בתל אביב וכן היה פעיל בקרב יוצאי עיראק בישראל.
בשנת 1955 הוא רץ בבחירות לכנסת השלישית במקום השני ברשימת "ספרדים ועדות המזרח", אך מפלגתו לא עברה את אחוז החסימה. הוא המשיך בעבודתו כעורך דין ואיש ציבור עד פטירתו ברמת גן בכ"ו תמוז התשל"ה (31 יולי, 1978). נקבר בבית העלמין קריית שאול תל אביב.
כתביו

אפריל 1924- יולי 1929 אחד ממפעליו החשובים ביותר של שינה היה הקמת השבועון הספרותי החשוב אל–מצבאח ("המנורה"), שבועון בערבית ספרותית שהיה הבמה המרכזית ליצירה הספרותית בערבית של סופרים ומשוררים יהודים בעיראק. העיתון היה ציוני באוריינטציה שלו ובדיווחיו האוהדים המרובים על בניין היישוב היהודי בארץ ישראל ובקריאתו לחיזוק לימודי השפה העברית בקרב יהודי עיראק. שינה ציין כי יעודו העיקרי של העיתון היה להפיץ את הרעיון הציוני, במגבלות הצנזורה העיראקית. במקביל, כמו מגמת מייסדו, העיתון היה בעל צביון לאומי-עיראקי וראה עצמו כחלק מהתחייה התרבותית של עיראק. כך העיתון שילב פטריוטיות עיראקית וציונות ויישב אותם יחדיו. בנוסף העיתון עסק בבעיות שהעסיקו את יהודי עיראק וגינה אפליה נגדם ופרסומים אנטי-יהודים בעיתונות העיראקית. עורך השבועון בשנה הראשונה היה המשורר אנור שאול ולאחר מכן יצא השבועון בעריכת סלמן שינה עצמו, שגם כתב לו מאמרים רבים. מבחינה ספרותית, מעל דפי העיתון פורסמו כמה מהסיפורים הקצרים והפואמות הרומנטיים הראשונים שפורסמו בעיראק, שהושפעו הן מהספרות האירופאית והן מהסגנון הספרותי הערבי "אל-מהג'ר" שהתפתח בקרב סופרים ערבים גולים בארצות הברית.
1955-  "מבבל לציון: זכרונות והשקפות", אוטוביוגרפיה על חייו בעיראק וישראל. בתקופה זו החל למחות על אפליית יהודי עיראק בישראל. החל מילדותו בבגדד, לימודיו בתלמוד התורה ובבית הספר אליאנס,
חייו הפרטיים

נישא בשנת 1927 לשמחה בטאט. נולדו להם 7 ילדים, דויד, אברהם, כמאל, יצחק, משה, פרח ואולגה. בנו הבכור נפטר בגיל 12. אימו ,פרחה (לבית פרחנה) נרצחה בביתה על ידי שודדים מעט אחרי מלחמת העולם הראשונה.
לקריאה נוספת

סלמן שינה, מבבל לציון: זכרונות והשקפות, תל אביב: המרכז, 1955.
נסים קזז, ‏'עיתונים יהודים בעיראק', קשר, אביב 1990, עמ' 36-40.
הערות שוליים

↑  BillionGraves
↑  סלמן שינה, מבבל לציון: זכרונות והשקפות, תל אביב: המרכז, 1955, עמ' 54.
מושבת האמנים של סולנוק

| --- | --- |
מושבת האמנים של סולנוק, (2008), צילם ד"ר אטילה יאנוש טריירמושבת האמנים של סולנוק, (2008), צילם ד"ר אטילה יאנוש טרייר
 מידע כללי
 סוג:  כפר אמנים 
 מדינה:  הונגריה 
 
 קואורדינטות:  47°10′26″N 20°12′16″E﻿ / ﻿47.173888888889°N 20.204583333333°E﻿ / 47.173888888889; 20.204583333333
  (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מושבת האמנים של סולנוק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מושבת האמנים של סולנוק
 
סצנה של פאל בהם Tiszaparti על גדת נהר הטיסה (1873–1875)
הכיכר המרכזית של סולנוק לאיוש דיאק-אבנר (1878)
יאנוש קלה: מושבת האמנים של סולנוק (בערך 1910)
מושבת האמנים של סולנוק (בהונגרית: Szolnoki művésztelep) הייתה ממוקמת בלוע של מפגש נהר הז'דבה והטיסה. הקמתה קשורה לאירועי מהפכת 1848 בהונגריה ובמלחמת העצמאות בשנים 1848–1849 והיא מושבת האמנים הוותיקה ביותר בהונגריה.
היסטוריה > התחלה

מושבת האמנים של סולנוק ומשמעותה בתחום האמנות היפה ניתן לייחס לשמו של הצייר האוסטרי אוגוסט פון פטנקופן, שביקר בהונגריה במהלך מלחמת העצמאות בשנים 1848–1849 כשרטט צבאי. הוא ביקר לראשונה בסולנוק ב-1851 ומאז חזר שוב ושוב. הנוף הקסים אותו וגם האנשים שחיו בנוף זה. הוא הפיץ את תהילתו של המקום בכל רחבי אירופה והביא לשם לא רק ציירים הונגרים אלא גם ציירים זרים. בשנות ה-70 של המאה ה-19, ציירים מפורסמים כמו לאיוש דיאק-אבנר, דיולה אגהאזי, שאנדור ביהרי, פאל בהם, לאסלו מדיאנסקי ואחרים ביקרו בסולנוק באופן קבוע. עד סוף המאה הייתה דרישה חזקה למושבה קבועה שתיושב על ידי אמנים. בתקופה זו הפך העיר סולנוק שוב למושב המחוז בשנת 1876 והתחבורה אליה הייתה טובה יחסית.
ב-28 באפריל 1901 נוסדה אגודת האמנות בסולנוק שתפקידה היה לבנות את בתי הסטודיו ולנהל את חיי מושבת האמנים. מושבת האמנים בסולנוק נבנתה במקום הטירה הישנה של העיר, תוך פחות משנתיים, שני בניינים עם 12 דירות סטודיו. המסירה החגיגית הייתה ב-29 ביוני 1902.
היסטוריה > משנת 1902 עד מלחמת העולם השנייה

לא רק שהיו חברים קבועים במושבת האמנים, היו בקיץ אמנים אורחים הונגרים וזרים קבועים רבים, ציירים, פסלים ומחנות יצירה. מדי שנה נערכה תערוכה של העבודות שהושלמו, שזכתה להצלחה רבה. האמנים שיצרו שם לא דבקו במגמות הסגנון ה"מסורתי", כבר בתחילת העשור הראשון של המאה ה-20 הסתובבו במושבה גם נציגי הטרנדים המודרניים. כמעט ולא היו ציירים משמעותיים שלא ביקרו במושבה בשנות העשור השני של המאה ה-20, כולל יוז'ף קוסטה מציירי המישור ההונגרי הגדול, וגם הצייר של ציורי הנוף ושל הטבע הדומם יאנוש קלה התיישבו במקום.
משנת 1912 למדו שם במהלך החופשות גם תלמידי האוניברסיטה ההונגרית לאמנויות יפות. אדולף פניאש לימד כיצד לצייר אנשים, ציור נוף לימד לאיוש סלאני. ולאיוש זומבורי לימד ציור בעלי חיים. מלחמת העולם הראשונה ריסנה את פעולת המושבה, אך עד מהרה התחדשו החיים. ציירים מפורסמים רבים הגיעו לסולנוק, והם היו האישים המכוננים של שנות ה-30.
היסטוריה > השנים שאחרי מלחמת העולם השנייה

במהלך קרבות מלחמת העולם השנייה נהרסו האולפנים, ואוסף התמונות של המוזיאון מאגודת האמנות הושמד. כל המסמכים והרישומים אבדו או הושמדו (או נגנבו). אלפי ציורים נעלמו.
ב-4 בנובמבר 1944 נכבשה ושוחררה סולנוק על ידי הצבא האדום. בתום מלחמת העולם החל השיקום, ואחד הראשונים בשיפוץ הייתה מושבת האמנים. בשנת 1946 התחדשה האגודה לאמנות והחל גיוס אמנים. עד מהרה אוכלס היישוב מחדש. במאי 1947 נערכה תערוכה בעיר. במסגרת ימי התרבות הוצג חתך העבר של אמנות סולנוק תחת הכותרת "Szolnok in Fine Arts Hungarian Arts".
היסטוריה > משנת 1956 ועד היום

השנים 1956–1957 פתחו פרק חדש בחייה של מושבת האמנים. שורה שלמה של אמנים צעירים הגיעו לסולנוק.
בשנת 2002, חגגה העיר 100 שנה למושבת האמנים. בתמיכת המשרד למורשת התרבות הלאומית שופץ לחלוטין אגף ששת האולפנים באתר. לסטודיו של הציור והפיסול נוספו גלריה ואולם תצוגה, סטודיו משותף ושני סטודיו נוטספים אישיים כל אחד. בהתאם לצו של האספה הכללית, קמה לתחייה אגודת האמנות שנוסדה בשנת 1901.
לקריאה נוספת

מריה אגרי : מושבת האמנים של סולנוק, בודפשט, 1977. ISBN 963-336-105-2
לקסיקון אמנות. עורך יאנוש וג. בודפשט : Corvina, 2006. מושבת האמנים Szolnok, ראה עמ'. ISBN 963-13-5534-9
הערות שוליים

↑  szoljon.hu
| --- | --- |
בקרת זהויות :  ISNI: 0000 0000 9110 4307  LCCN: n2004089230  VIAF: 133195625   WorldCat (עם VIAF): 133195625 
לאיוש סלאני
מושבת האמנים של סולנוק (2008), צילם ד"ר אטילה יאנוש טרייר
תה ויסוצקי

| --- | --- |
 הסמליל הישראלי של החברה
 נתונים כלליים
 מייסדים:  קלונימוס זאב ויסוצקי שמעון זידלר
 תקופת הפעילות:  1849–קיים
 מיקום המטה:  תל אביב-יפו 
 משרד ראשי:  ישראל "בית ויסוצקי", תל אביב, ישראל
 מוצרים עיקריים:  תה חליטות צמחים קפה שחור
 רווח:  כ-200 מיליון ש"ח בשנה
 עובדים:  כ-250
  
 www.wtea.com
 
חבילת תה מהמאה ה-19 עם סמל הספינה המפורסם של וויסוצקי
תה ויסוצקי היא חברת תה ישראלית-בין-לאומית שנוסדה בשנת 1849 על ידי הנדבן היהודי המכונה מלך התה של רוסיה קלונימוס זאב ויסוצקי (1824–1904) מראשי חובבי ציון במוסקבה, רוסיה. החברה הוקמה במקור ברוסיה, אך במהלך השנים הועתק מיקומה של החברה מרוסיה לישראל.
היסטוריה

בשנת 1904 הקימה החברה סניף ראשון מחוץ לגבולות רוסיה בניו יורק אשר קהל היעד שלו היה קהילת המהגרים הרוסים בעיר.
בשנת 1907 נפתח סניף ראשי בלונדון אותו ניהל אחד העם. עם הזמן נפתחו סניפים חדשים ברחבי העולם ובשנת 1935 הקים שמעון זידלר, נצר למשפחת ויסוצקי, שניהל עם אביו כטועם-תה את קונצרן ויסוצקי בפולין את המפעל הראשון בישראל, בעיר תל אביב. בשנת 1963 הועבר המפעל לבית ויסוצקי במרכז תל אביב ולאחר מכן לקריית אריה שבפתח תקווה. עם הזמן העתיקה החברה את מוצאה מרוסיה לישראל.
בשנות ה-60 פיתחה החברה את שקיק התה עם "פס הכסף" כדי להימנע משימוש בסיכות מתכת בחיבור התלי לשקית. עד סוף שנות ה-80 שיווקה החברה בעיקר מוצרי תה שחור במגוון אריזות. בשנות ה-90 החלה לייצר גם חליטות צמחים שאינן מכילות תה.
בשנת 2001 נכנסה החברה לתחום הקפה כאשר הפיצה קפה שחור תחת המותג "רג'ואן" בשותפות עם משפחת רג'ואן. השותפות החזיקה כשנה וחצי בלבד. בשנים 1996 עד 2009 הפיצה החברה משקה תה קר תחת המותג "אייס T", אך וויתרה עליו לאחר שנים של הפסדים, בשנת 2016 השיקה החברה משקה דומה תחת השם "חליטת ויסוצקי ICE". בשנת 2009 השיקה החברה סדרת פרימיום – "קולקציית העלים" - תערובות תה שונות בשקיקי פירמידה הארוזים בקופסה מיוחדת.
החברה משווקת כיום מעל ל-200 מוצרים, בהם מוצרי תה שחור, תה ירוק, תה אדום, תה לבן ותה בטעמים שונים.
מפעלה החדש שהוקם באזור התעשייה קדמת גליל, תחת הנהלת שלום זיידלר, בנם של המייסדים, הוא הגדול במזרח התיכון לערבול ואריזת תה[דרוש מקור]. החברה מפיצה את מוצריה באמצעות שני מרכזי הפצה הממוקמים בצריפין, ובקדמת גליל. בנוסף, מספקת החברה את מוצריה ללקוחות מוסדיים כגון צה"ל, אל על.
ויסוצקי היא החברה המובילה לייצור תה בישראל והיא אוחזת בנתח שוק של כ־78%. החברה מקיימת קשרי סחר ושיווק ברוסיה, ארצות הברית, אוסטרליה, צרפת, דרום אפריקה, בריטניה ועוד.
ב-26 ביוני 2023 הכריזה הממונה על התחרות על ויסוצקי כמונופול בשוק התה הירוק וחליטות הצמחים.
מוצרים > תה שחור

תה שחור בטעם עשיר
תה שחור בטעם עדין
ארל גריי - תערובת תה עם תפוז ברגמוט
לורד גריי - תערובת תה עם תפוז ברגמוט, ליים ולימון.
רויאל גריי - תערובת תה עם תפוז ברגמוט, מנדרינה ותפוז
תה אניגליש ברקפסט - תה שחור חזק
תה קלאסי עם נגיעות נענע - תה שחור עם תמצית נענע
תערובת תה שחור עם הל - תה שחור עם הל
תה נענע - תה עם נענע
תה מספר 74 - תה שחור